असम में पिछले एक महीने में ‘मोरल पुलिसिंग’ के नाम पर भीड़ द्वारा कानून अपने हाथ में लेकर प्रेमी युगल से बुरी तरह मारपीट करने का ये तीसरा मामला है। इससे पहले 8 जून को पिकनिक मनाने गए दो दोस्तों को बच्चा उठाने वाले समझकर कारबी आंगलोंग जिले में ग्रामीणों ने बुरी तरह पीटा था। इसके बाद 18 जून को गोलपाड़ा जिले में मोटरसाइकिल पर जा रहे एक युगल पर अविवाहित होने के बावजूद एक साथ घूमने के कारण भीड़ ने हमला कर दिया था।